Diari Oficial de la Generalitat Valenciana


Sumari del DOGV 7959, del 17-01-2017 (2016/10216)

Aprovació del programa d'actuació integrada per a la compleció de la urbanització de la unitat d'execució número 1 del pla parcial 1.2 de Benalúa Sud.
------------------------------------------------------------------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10045


Data del document
:   21-12-2016

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Aprovació del programa d'actuació integrada per a la compleció de la urbanització de la unitat d'execució número 1 del pla parcial 1.2 de Benalúa Sud.  
 [2016/10364]  
La Junta de Govern Local, de data 5 de desembre de 2016, ha adoptat l'acord relatiu a l'aprovació del programa d'actuació integrada per a la compleció de la urbanització de la unitat d'execució número 1 del pla parcial 1.2 de Benalúa Sud. De conformitat amb el que disposen els articles 127.1.b i 127.3 de la Llei d'ordenació del territori, urbanisme i paisatge (LOTUP), es procedix a la publicació del precitat acord aprovatori i del conveni de programació; així mateix, es fa constar que el programa es troba inscrit en el Registre de programes d'actuació el 16 de desembre de 2016 amb el número 0116-2015000003.  
  
«La Junta de Govern Local, en sessió celebrada el 5 de desembre de 2016, va adoptar, entre altres, l'acord següent:  
14. Sol·licitud de terminació de la urbanització de la unitat d'execució 1 del pla parcial Benalúa Sud per Ana de Miguel Rodríguez, en representació de l'Agrupació d'Interés Urbanístic Nou Sector Benalúa Sud 2.  
Es dóna compte de l'expedient tramitat en relació amb l'epígraf que precedeix, els antecedents i raonaments del qual figuren, resumits, a continuació.  
1. Antecedents  
El PAI de la UE 1 del pla parcial Benalúa Sud es va adjudicar pel Ple municipal a la mercantil Nuevo Sector Benalúa Sur, mitjançant acord adoptat el 5 d'octubre de 1999.  
Posteriorment, i davant de la paralització de les obres d'urbanització el Ple municipal, en sessió de 28 de febrer de 2014, va acordar resoldre el contracte amb l'indicat urbanitzador, considerant-se a partir d'eixe moment la zona com a sòl urbanitzable amb ordenació detallada sense programació i reparcel·lació aprovada (amb l'excepció de la parcel·la resultant M9 de la reparcel·lació, es va declarar expressament solar edificable). La urbanització es troba executada en el 37,61 %.  
Amb data 30 de març de 2015, l'Agrupació d'Interés Urbanístic Nou Sector Benalúa Sud 2, d'ara en avant AIU, va presentar un programa d'actuació integrada destinat a culminar les obres d'urbanització de la unitat d'execució, a l'empara del que estableix l'article 114.1.b) de la LOTUP. L'Agrupació ?constituïda en escriptura autoritzada pel notari que va ser d'Alacant, José María Iriarte Calvo, el dia 22 de desembre de 1997, amb el número 4.267 del seu protocol- va acreditar l'actualització de les titularitats i la configuració de les quotes de participació.  
  
2. Contingut de la documentació presentada. Objeccions esmenades.  
Mitjançant Decret de la regidora d'Urbanisme de 30 d'abril de 2015 es va admetre a tràmit la sol·licitud d'emprendre la programació necessària per a concloure la urbanització de la unitat d'execució número 1 del pla parcial Benalúa Sud, presentada per la representació de l'Agrupació d'Interés Urbanístic Nou Sector Benalúa Sud 2. En el dit decret es requeria així mateix a aquesta perquè introduïra en la documentació presentada les modificacions necessàries per a esmenar les objeccions expressades pels informes municipals.  
Amb data 25 de maig de 2015, la presidenta de l'Agrupació d'Interés Urbanístic va presentar la documentació rectificada, de la qual van emetre informe favorable els serveis tècnic, jurídic i econòmic de la Regidoria d'Urbanisme, constatant que s'havien esmenat les objeccions. Les úniques recomanacions respecte d'això consisteixen en previsions que hauran de realitzar-se abans del començament de les obres i durant l'execució d'aquestes i en la necessitat de realitzar informes de seguiment per a comprovar el compliment successiu de les previsions de l'informe de sostenibilitat econòmica, i reajustar-les en cas contrari.  
  
Documentació del programa d'actuació integrada  
A) Alternativa tècnica  
L'Agrupació d'Interés Urbanístic ha assumit expressament el pla parcial i el projecte de reparcel·lació aprovats amb motiu de l'anterior programació, mentre que respecte de les obres d'urbanització, ha presentat el projecte per a la compleció de les obres d'urbanització del nou sector PP 1-2 Benalúa Sud, del qua s'ha emés informe favorable pel Departament Tècnic d'Urbanització, si bé amb una sèrie de condicions que hauran de complir-se prèviament a l'inici de les obres i a la formalització de l'acta de replantejament contingudes en l'informe de data 27 d'abril de 2015. En concret, pel Departament Tècnic d'Urbanització s'emet un informe favorable de 3 de juny de 2015, en el qual consta com a conclusió:  
Prèviament a l'inici de les obres d'urbanització i formalització de l'acta de replantejament es presentarà la documentació acreditativa amb la conformitat de les xarxes d'infraestructures que resulten de la consulta a les diferents companyies subministradores, tal com es detalla en l'apartat 3 del referit informe.  
Posteriorment en l'informe del Departament Jurídic de Planejament, de data 18 de novembre de 2016, s'arrepleguen variacions en el projecte que, consensuades amb el Departament Tècnic d'Urbanització, s'arreplegaran en l'acta de replantejament, fet habitual que es realitze durant l'execució de les obres. Les modificacions que consisteixen a realitzar una sèrie de murets, crear dos zones estancials a nivell amb blanc, augmentar el nombre de plantacions i incloure una zona de jocs infantils, es consideren d'escassa entitat i tècnicament no suposen una variació del projecte presentat, sinó una millor adaptació al terreny existent.  
  
B) Proposició juridicoeconòmica:  
Memòria: adapta a les circumstàncies concurrents ?ordenació i reparcel·lació aprovades, i urbanització parcialment executada- el contingut documental que, per a la proposició juridicoeconòmica, estableix l'article 111.4 de la LOTUP; quantifica les càrregues inherents a la terminació de la urbanització i la resta de conceptes repercutibles; fixa la forma de retribució a l'urbanitzador en metàl·lic, sense perjudici dels pactes a què poguera arribar-se entre l'AIU i la resta de propietaris; estableix el termini d'execució de la urbanització en 15 mesos, a comptar des que es formalitze l'acta de replantejament; i finalment, s'ha afegit en el seu apartat II, com a càrrega d'urbanització variable, una partida de 100.000 - per a la rehabilitació de les ximeneres incloses en l'àmbit d'actuació.  
Proposta de conveni urbanístic: amb el contingut propi d'aqueste document, destinat a regular, fonamentalment, les relacions de l'urbanitzador amb l'Ajuntament i amb la resta de propietaris; els drets i deures de tots ells; els terminis d'execució; la contractació de les obres d'urbanització; el règim de garanties; el cobrament de quotes d'urbanització; les causes de finalització anormal del programa i les penalitzacions que, si és el cas, pertoque imposar a l'urbanitzador.  
Quant a la proposta del conveni urbanístic, s'emet un informe de planejament el 4 de juny de 2015, en què es fa constar que s'han rectificat els inconvenients assenyalats anteriorment a la proposició juridicoeconòmica.  
Respecte a l'esborrany inicial del conveni, de conformitat amb el precitat informe del Departament Jurídic de Planejament de 18 de novembre, s'inclouen determinats canvis que tampoc suposen modificació substancial, i que assumirà l'AIU a la firma del conveni. Les modificacions sobre l'esborrany inicial són les següents:  
1. En l'estipulació sisena: terminis d'execució del programa d'actuació integrada, s'indicaran els canvis següents:  
- La firma del conveni tindrà lloc en el termini de 10 dies hàbils en compte de 15, a comptar des de l'acord de publicació en el Diari Oficial de la Generalitat Valenciana.  
- Un termini de dos mesos en compte de quatre per a la presentació del compte de liquidació provisional.  
- Un termini de dos mesos en compte de tres per a alçar l'acta de replantejament, sempre que s'haja seleccionat l'empresari constructor.  
  
2. En l'estipulació setena: contractació de les obres d'urbanització per l'urbanitzador.  
Per a la selecció de l'empresari constructor serà condició sine qua non haver-se subscrit en tot cas per l'urbanitzador els corresponents acords i/o convenis amb les companyies subministradores de serveis urbanístics per al desenvolupament de la unitat d'execució número 1 del pla parcial Benalúa Sud del Pla general d'ordenació urbana d'Alacant. El termini per a la selecció de l'empresari constructor serà de quatre mesos des de la subscripció per l'urbanitzador dels corresponents acords i/o convenis amb les companyies subministradores de serveis urbanístics per al desenvolupament de la unitat d'execució número 1 del pla parcial Benalúa Sud del Pla general d'ordenació urbana d'Alacant.  
3. Finalment, en l'estipulació huitena: garantia de promoció, es redactarà com segueix:  
Huitena. Garantia de promoció  
L'urbanitzador assegurarà el compliment dels seus compromisos adquirits en la seua condició com a tal, amb una garantia del cinc per cent (5 %) del valor de les càrregues d'urbanització previstes en el programa d'actuació integrada. En la mesura que l'actuació ja compta amb projecte de reparcel·lació aprovat i inscrit en el Registre de la Propietat motiu pel qual no és possible complir el que s'ha arreplegat en l'article 151.2 in fine de la LOTUP, l'urbanitzador presentarà davant de l'Ajuntament d'Alacant la garantia de promoció 15 dies hàbils abans de l'alçament de l'acta de replantejament de les obres d'urbanització.  
  
La garantia de promoció es podrà constituir per l'Agrupació d'Interés Urbanístic Nou Sector Benalúa Sud 2 per qualsevol dels mitjans i formes previstos en l'article 150 de la LOTUP. Complementàriament a l'anterior, a fi de garantir el compliment dels objectius del programa d'actuació integrada, en el cas que es declare de forma expressa l'incompliment dels compromisos de l'urbanitzador, l'Ajuntament d'Alacant podrà disposar dels saldos creditors reconeguts pel propi Ajuntament als propietaris de l'Agrupació d'Interés Urbanístic Nou Sector Benalúa Sud 2 en la liquidació de l'anterior programa d'actuació integrada per al desenvolupament de la unitat d'execució número 1 del pla parcial Benalúa Sud, fins a un import equivalent al 5 % del valor de les càrregues d'urbanització del present programa d'actuació integrada en els termes del primer paràgraf d'aquesta clàusula. Aquest import quedarà consignat en la caixa de depòsits de l'Ajuntament d'Alacant una vegada haja sigut recaptat per l'Ajuntament d'Alacant, bé en la forma indicada per l'Agrupació d'Interés Urbanístic Nou Sector Benalúa Sud 2, o bé, si no és possible, de forma proporcionada als saldos respectius de cada propietari membre de la dita Agrupació d'Interés Urbanístic Nou Sector Benalúa Sud 2.  
Les garanties es tornaran de conformitat amb el que estableix la llei vigent en el moment que se sol·licite la seua devolució.  
Informes de viabilitat i de sostenibilitat econòmica: han emés informes favorables el Servei de Gestió Economicoadministrativa, Informació i Qualitat (informes de dates 28 d'abril i 05.06.2015). Així mateix, el 5 de juny de 2015 s'emet un informe favorable pel cap del Servei de Gestió Econòmica respecte a la viabilitat i sostenibilitat, recordant que hauran d'establir-se els mecanismes perquè amb una periodicitat adequada, es confeccionen els corresponents informes de seguiment en què es comprove que les estimacions realitzades en l'informe de sostenibilitat econòmica es continuen complint per a adoptar, en cas contrari, les mesures de reajustament econòmic que corresponga.  
  
3. Exposició pública: al·legacions. Resposta a aquestes.  
Mitjançant Resolució de 10 de juny de 2015, es va sotmetre el programa d'actuació integrada per a completar la urbanització de la unitat d'execució número 1 del pla parcial Benalúa Sud, al procés de participació pública i, transcorregut el termini de 45 dies hàbils a comptar des de la publicació en el Diari Oficial de la Generalitat Valenciana (DOGV 7576, 22.07.2015), de l'edicte d'exposició publica; es van presentar les al·legacions següents:  
3.1. Lourdes Gadea Ramos, l'11 de setembre de 2015, en representació de la mercantil Nuevo Sector Benalúa Sur, SL (Y4944559300), en qualitat d'antic agent urbanitzador. Sol·licita tindre en consideració les conseqüències derivades de la resolució i posterior liquidació del programa d'actuació integrada anterior; l'obligació de compensar l'Ajuntament pel que disposa el conveni aprovat de 2001, és una qüestió que correspon al futur urbanitzador; no estem davant d'un sector consolidat per la urbanització, per tant, la forma de retribuir l'urbanitzador no ha de ser forçosament en metàl·lic (art.143.2 LOTUP).  
  
3.2. Rafael Lechuga Lorca, el 14 de setembre de 2015, en representació de la mercantil Estación de Servicio Babel, SL (W3053759619). Sol·licita la suspensió del nou programa d'actuació integrada, fins que recaiga una resolució definitiva en l'expedient de liquidació de l'anterior programa resolt; que s'excloga del programa la parcel·la resultant M9 de la seua propietat; que es compensen les càrregues ja sufragades amb les que es produïsquen en el nou programa i, finalment, considera excessiu el pressupost; al seu parer haurien de contemplar-se els valors de mercat establits per l'Institut Valencià de l'Edificació.  
Es van traslladar les al·legacions a l'Agrupació d'Interés Urbanístic Nou Sector Benalúa Sud (AIU). El 10 de desembre de 2015 Ana de Miguel Rodríguez, en nom de l'AIU, en la seua condició de representant de Compañía Inmobiliaria Amandi, SA, va presentar escrit de contestació a les referides al·legacions.  
El Departament Jurídic i Urbanístic de Planejament ha emés un informe de 13 d'abril de 2016 a les al·legacions presentades expressant, en síntesi, el següent:  
Recurs de Nuevo Sector Benalúa Sur, SL.  
La contestació a les al·legacions per l'AIU, de manera resumida, és la següent:  
L'AIU considera que no queda acreditat que l'anterior urbanitzador haja obtingut cap mesura cautelar suspensiva ni en via administrativa ni en via judicial, davant del tràmit d'una nova programació. L'anterior urbanitzador es refereix únicament als danys que es produirien si no se suspén la tramitació, però no té en compte els que es produirien si se suspenguera. La decisió de suspendre la tramitació comportaria, necessàriament, el depòsit d'una garantia financera executable que responguera dels perjudicis que la suspensió poguera ocasionar o, si és el cas, la consignació en els pressupostos municipals de la quantitat necessària.  
  
Sobre l'omissió en el programa en tramitació del que disposa el conveni de gener de 2001, de l'obligació de compensar l'Ajuntament amb la quantitat de 900.000 ?, és un acord particular entre l'Administració i les empreses farineres localitzades en la unitat d'execució número 2 del P.P. Benalúa Sud, que no pot ser imposat a tercers.  
  
Finalment, quant a la forma de retribució a l'urbanitzador pot ser en metàl·lic i en espècie. De conformitat amb els articles 143.2 de la LOTUP, i 162.2.b) de la LUV, la consolidació ve donada no sols perquè ja hi ha un cert grau d'urbanització de l'àmbit, sinó perquè està aprovada i inscrita la reparcel·lació.  
La contestació a les al·legacions per l'Ajuntament, de manera resumida, és la següent:  
Respecte a l'al·legació presentada per la mercantil en l'apartat concordant, és necessari ressaltar que es tracta d'actuacions diferenciades: la liquidació del programa anterior no obsta perquè es tramite un nou; el projecte de compleció quantifica les càrregues urbanístiques per a culminar la urbanització. La sol·licitud de suspensió del nou procediment no té una argumentació sòlida ja que, d'una banda, tant els interessos públics com els particulars ?els dels propietaris de terrenys inclosos en la unitat- quedarien perjudicats com a conseqüència de la dilació a exigir les quotes degudes que donaria lloc la suspensió de l'execució.  
  
Respecte de les estipulacions del conveni subscrit per Nuevo Sector i l'Ajuntament el 27 de desembre de 2002, cal reconéixer que, en el seu text, l'aportació de 900.000 - amb destinació a la construcció d'un centre social, pareix anar a càrrec de la unitat d'execució 1, però la veritat és que en l'acord del Ple municipal de 17 de gener de 2003, que va aprovar el projecte de conveni, s'expressa de forma inequívoca que l'aportació econòmica ho és «a costa» de Nuevo Sector Benalúa Sur, SL, que aquesta «dóna» a l'Ajuntament. Està clar que, notificat el referit acord municipal a la mercantil, aquesta no el va impugnar, i va consentir, per tant, el contingut d'aquest. El fet que no es plasmara en el projecte de reparcel·lació aprovat, no invalida l'obligació de la mercantil recurrent de fer front a allò que s'ha compromés en el conveni aprovat.  
  
No té lògica la proposta de traslladar a aquest expedient l'obligació del pagament, perquè amb independència que constituïsca una obligació de Nuevo Sector, l'obligació d'abonament s'ha generat en el context del programa que ha sigut resolt, per la qual cosa és en la liquidació d'aquest on ha de consignar-se l'existència i compliment de tal obligació.  
Finalment, l'article 143 de la LOTUP, estableix que el mode de retribució serà el que manifesten els propietaris en el seu escrit d'adhesió al programa; si bé el paràgraf 2 admet que serà en metàl·lic quan la consolidació de l'àmbit impedisca materialment la retribució en terrenys. En el cas que ens ocupa, la reparcel·lació està aprovada i inscrita en el Registre de la Propietat.  
Recurs d'Estación de Servicio Babel, SL.  
La contestació a les al·legacions per l'AIU, de manera resumida, és la següent:  
Quant a la suspensió de la tramitació de la nova programació fins que finalitze l'expedient de liquidació de la programació anterior, es remet l'Agrupació a la contestació que consta en l'al·legació presentada per Nuevo Sector Benalúa Sur, d'idèntic contingut  
Sobre la singularitat de l'illa número 9 per la seua condició de solar edificable dins de l'actuació, als efectes de no suportar costos d'urbanització. La referida parcel·la en cap cas ha pogut aconseguir tal condició a la vista del grau d'urbanització executada en l'àmbit que ens ocupa, atés que ni està totalment urbanitzat, ni integrat en les xarxes municipals. No resulta d'acord amb el principi de justa distribució de beneficis i càrregues el que un propietari es limite a pagar els costos d'urbanització de la seua parcel·la i se li eximisca del pagament de les obres d'urbanització i connexió d'infraestructures. En la liquidació de l'anterior programació, l'Ajuntament va reconéixer que la parcel·la M9 no va assumir la totalitat de les càrregues d'urbanització que corresponien a la parcel·la, només va assumir el 59,5856 % de les dites càrregues.  
Respecte a la compensació de les càrregues sufragades amb les que es produeixen de la nova programació, a fi de reequilibrar les càrregues i beneficis; l'AIU no té cap inconvenient que els import pagats de més pels propietaris del sòl de l'àmbit en la programació precedent s'afecten a l'execució de la nova programació, conforme a l'article 143.4 c) de la LUV.  
Sobre la disconformitat d'Estación de Servicio Babel amb el pressupost, entén l'AIU que qualsevol queixa haurà de cursar-se davant dels representants de l'administració municipal i/o Nuevo Sector P.P. Benalúa Sur. Els costos d'urbanització estan justificats en el projecte presentat, i s'han realitzat d'acord amb les exigències tècniques i observança dels articles 174 i 175 de la LOTUP.  
La contestació a les al·legacions per l'Ajuntament, de manera resumida, és la següent:  
Es reitera en el contingut de la contestació corresponent a l'al·legació de Nuevo Sector PP 1-2 Benalúa Sur, SL.  
Respecte als perjudicis al·legats per l'anticipació de les obres per a conversió en solar de la parcel·la M9, cal assenyalar que el nou PAI que es redacte per a concloure les obres d'urbanització exclourà la parcel·la M9 del seu àmbit, segons allò que s'ha acordat pel Ple municipal, en sessió ordinària de 28 de febrer de 2014, que declara que la parcel·la M 9, resultant de la reparcel·lació és solar edificable. En el mateix sentit la Sentència de 25 de gener de 2016, dictada per el Jutjat Contenciós Administratiu número 3 d'Alacant, ho arreplega en el seu fonament jurídic cinqué.  
En contestació a la compensació de les càrregues al·legació concordant, el Servei d'Urbanització i Gestió va emetre informes, de data 27 de juny i 26 de juliol de 2013, en què concretava el percentatge d'obra realitzada en un 37,61 %, calculant-se el mesurament d'aquesta basant-se en els preus que per a cada unitat es reflectien en el projecte d'urbanització aprovat. Serà en la liquidació definitiva quan es giraran les quotes a aquells propietaris que tinguen un saldo deutor en la seua fitxa individualitzada, compensant-se amb el saldo d'aquells altres que tinguen un saldo creditor. No resulta possible afectar els saldos recaptats a la nova programació que la substituïsca. El que es pretén és liquidar el programa inicial, tornant als propietaris el que han sufragat de més respecte a les despeses reconegudes a l'urbanitzador.  
Finalment, sobre la consideració d'excessiu del pressupost per a culminar la urbanització, s'ha emés un informe per la Direcció del Servei de Gestió i Urbanització de data 3 de desembre de 2015, en el qual es conclou que les obres d'urbanització han d'estar previstes en un rang de preus comparables amb altres urbanitzacions del seu àmbit ja executades i no amb una base de dades prefixada per endavant com és el banc de preus de l'Institut Valencià de l'Edificació. A més, aquest banc de preus està més orientat a l'elaboració de pressupostos d'obra d'edificació que a la d'urbanització.  
En conseqüència, es proposa desestimar les al·legacions presentades.  
Respecte a la consulta a efectuar a les companyies subministradores, de conformitat amb el que disposen els articles 53 i 57 de la LOTUP, consten en l'expedient informes d'Iberdrola, Ono, Telefónica, Gas Natural i Aguas de Alicante incorporats a l'annex 2 del projecte d'urbanització.  
4. Procediment aprovatori.  
L'article 114.1.b) de la LOTUP estableix que l'Administració actuant podrà assignar la condició d'urbanitzador, en règim de gestió urbanística pels propietaris a l'agrupació d'interés urbanístic que formule o assumisca l'execució del programa d'actuació integrada, sempre que, després de la reparcel·lació, tinguen la disponibilitat de la totalitat dels terrenys de l'àmbit de l'actuació necessària per a realitzar les obres d'urbanització, com ací succeeix». En aquest cas, continua el paràgraf 2: «la designació de l'urbanitzador s'acorda per l'Administració a l'aprovar el programa d'actuació integrada en règim d'excepció licitatoria i segons els termes d'aquest expressats en el seu corresponent conveni urbanístic.»  
D'altra banda, l'article118 de la LOTUP estableix que: «Els programes d'actuació integrada en règim de gestió pels propietaris es tramitaran conforme al procediment previst en el capítol II o en el capítol III, del títol III del llibre I. I. Així mateix, regirà en aquests supòsits el que preveu l'article 156 d'aquesta llei respecte de la selecció de l'empresari constructor en els supòsits de gestió indirecta». És a dir, es remet a l'article 57 de la LOTUP per a la seua tramitació.  
Transcorregut el període d'exposició pública i consultes, pertoca: aprovació del PAI per la Junta de Govern Local i adjudicació de l'execució d'aquest, sense procediment de licitació, a l'agrupació sol·licitant (art. 57.1.d, 114.2 i 127 de la LOTUP), la inscripció del conveni i de l'acord aprovatori del PAI en el Registre de Programes i publicació d'ambdós documents en el DOGV (art. 127.1.b i 127.3 de la LOTUP), subscripció del conveni entre Ajuntament i urbanitzador, dins dels 10 dies següents a la referida publicació; i finalment s'emetrà un informe pel tècnic municipal responsable de la tramitació del programa, segons el que estableix l'article 127.2 de la LOTUP.  
  
Es posa de manifest que, en el present procediment, l'Agrupació d'Interés Urbanístic ha esmenat puntualment les objeccions contingudes en els informes tècnics i jurídics emesos durant la seua tramitació, tal com consta en el seu expedient.  
Concorren, doncs, els requisits legals perquè el PAI que execute la urbanització de la UE 1 del pla parcial Benalúa Sud siga desenvolupat per la modalitat de gestió pels propietaris.  
5. Competència.  
Pertoca, per tant, aprovar el PAI per la Junta de Govern Local i adjudicació de l'execució d'aquest, sense procediment de licitació, a l'agrupació sol·licitant, en virtut del que disposa l'article 57.1d de la LOTUP, que estableix que «una vegada concloses les anteriors actuacions, el pla serà sotmés a aprovació per l'òrgan de l'Ajuntament o òrgan que corresponga. En aquest cas, no és un pla sinó un programa limitat a un projecte d'urbanització, per tant l'òrgan corresponent és la Junta de Govern Local per aplicació de l'article 127.1.d) de la Llei 7/1985, de 2 d'abril (en la redacció que en fa la Llei 57/2003, de 16 de desembre), que arreplega que les aprovacions dels instruments de planejament de desenvolupament del planejament general no atribuïdes expressament al Ple, així com dels instruments de gestió urbanística i dels projectes d'urbanització, corresponen a la Junta de Govern Local.  
  
Com a conseqüència del que s'ha exposat, la Junta de Govern Local adopta els acords següents:  
Primer. Estimar parcialment l'al·legació d'Estación de Servicio Babel, SL, en el sentit de considerar la parcel·la M9 un solar edificable i, en conseqüència, excloure-la de l'àmbit del programa; i desestimar la resta, prenent com a base els raonaments continguts en l'exposició de motius.  
Segon. Desestimar la resta de les al·legacions formulades per Estación de Servicio Babel, SL, i Nuevo Sector P.P. 1-2 Benalúa Sur, SL, pels motius ja assenyalats en la part expositiva.  
Tercer. Aprovar el programa d'actuació integrada per a la compleció de la urbanització de la unitat d'execució número 1 del PP 1.2, de Benalúa Sud, en els termes en què ha sigut formulat per l'Agrupació d'Interés Urbanístic Nou Sector Benalúa Sud 2, que inclou els documents esmentats en l'apartat dos de la part expositiva, amb les correccions incorporades com a conseqüència dels informes tècnics i jurídics formulats en el procediment.  
Quart. Adjudicar l'execució del programa a l'Agrupació d'Interés Urbanístic Nou Sector Benalúa Sud 2, en règim de gestió urbanística pels propietaris, que assumeix el desenvolupament del programa amb les modificacions que s'introdueixen en la proposta de conveni recollides en l'informe jurídic de data 18 de novembre de 2016.  
Cinqué. Procedir a la inscripció del PAI en el Registre de Programes d'Actuació; i, posteriorment, publicar l'aprovació, amb el conveni de programació, en el Diari Oficial de la Generalitat Valenciana. La publicació expressarà el número de registre i la data d'inscripció.  
  
Sisé. Notificar el present acord als al·legants.  
Conveni urbanístic del programa d'actuació integrada per a la compleció de la urbanització de la unitat d'execució número 1 del pla parcial Benalúa Sud del Pla general d'ordenació urbana d'Alacant.  
  
Reunits  
D'una banda, en qualitat d'administració actuant, l'Ajuntament d'Alacant, i en nom seu i representació l'alcalde d'Alacant, Gabriel Echávarri Fernández, i actuant com a fedatari públic el secretari de la corporació, Germán Pascual Ruiz-Valdepeñas.  
D'una altra banda, en qualitat d'urbanitzadora, Ana de Miguel Rodríguez, amb NIF número 38292572R, representant de Compañía Inmobiliaria Amandi, SA, societat mercantil presidenta de l'Agrupació d'Interés Urbanístic Nou Sector Benalúa Sud 2, domiciliada a Alacant (05650), avinguda del Doctor Jiménez Díaz, número 19, planta 2, box 3, CIF P54560050.  
L'Agrupació consta inscrita, amb data 7 d'abril de 1998, en el Registre d??Agrupacions d??Interés Urbanístic, corresponent a la Secció Quarta del Registre d'Urbanisme de la Comunitat Valenciana, en el llibre III, foli 105, i 105 revers, amb el número 182, CIF V31553248.  
  
Manifesten  
Primer. Que el present conveni urbanístic es formalitza en virtut d'allò que s'ha preceptuat en els articles 111.4 i 114.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), i d'allò que s'ha acordat en aplicació d'aquesta en l'acord adoptat per la Junta de Govern Local, en sessió celebrada en data 5 de desembre de 2016, aprovatori del programa d'actuació integrada per a la compleció de la urbanització de la unitat d'execució número 1 del pla parcial Benalúa Sud del Pla general d'ordenació urbana d'Alacant.  
En eixe acord, l'Ajuntament va resoldre executar el programa pel règim de gestió pels propietaris, regulat en l'article 118 i concordants de la LOTUP, i assignar el dit programa a l'Agrupació d'Interés Urbanístic Nou Sector Benalúa Sud 2, la qual ostenta, per tant, la condició d'urbanitzador de l'esmentada programació.  
Segon. Que se subscriu el present conveni urbanístic l'objecte del qual, d'acord amb l'article 111.4 de la LOTUP, constitueix la regulació dels drets i obligacions de l'urbanitzador, dels propietaris adherits al programa i de l'administració actuant.  
Estipulacions  
Primera. Objecte del present programa d'actuació integrada  
L'objecte del present programa d'actuació integrada és la culminació de la urbanització de la unitat d'execució número 1 del pla parcial Benalúa Sud del Pla general d'ordenació urbana d'Alacant ?pla parcial que, junt amb la corresponent homologació, va ser aprovat el 5 de setembre de 2003 per Resolució dictada pel conseller d'Obres Públiques, Urbanisme i Transports de la Generalitat Valenciana?.  
  
D'acord amb el que disposa l'article 110 de la LOTUP, els programes d'actuació integrada tenen els següents objectius legals:  
i) Gestionar la transformació física i jurídica de les finques afectades.  
ii) Urbanitzar completament les unitats d'execució o parcel·les que comprenga, realitzant com a mínim les obres següents:  
a) Pavimentació de calçades, aparcaments, voreres, xarxa de vianants, tractament d'espais lliures, mobiliari urbà i senyalització.  
b) Xarxes de distribució d'aigua potable, de reg i d'hidrants contra incendis.  
c) Xarxa de clavegueram per a aigües residuals i sistema d'evacuació d'aigües pluvials.  
d) Xarxa de distribució d'energia elèctrica, gasificació i comunicacions.  
e) Xarxa d'enllumenat públic.  
f) Jardineria, arbratge i ornamentació en el sistema d'espais lliures.  
iii) Executar les obres de connexió i integració adequada de la urbanització amb les xarxes d'infraestructures, d'energia, comunicacions i serveis públics existents.  
iv) Suplementar les infraestructures i espais públics o reserves dotacionals en el que és necessari per a mantindre equilibradament o millorar els nivells de qualitat, quantitat o capacitat de servei existents i exigibles.  
v) Obtindre gratuïtament, a favor de l'Administració:  
a) Els sòls dotacionals públics de l'àmbit de l'actuació, o adscrits a aquesta pel planejament.  
b) Les parcel·les que legalment corresponguen, amb destinació al patrimoni públic de sòl.  
vi) Ordenar el repartiment equitatiu de les càrregues i beneficis.  
vii) Realitzar obres determinades de rehabilitació o edificació, d'ús públic o privat, en els supòsits previstos en la llei.  
viii) Per a garantir el dret al reallotjament de les persones residents afectades per una actuació, el promotor de l'actuació urbanística està obligat a oferir un habitatge de substitució que tinga les condicions d'habitabilitat pròpies d'un habitatge de protecció oficial.  
Pel fet que la unitat d'execució núm. 1 del pla parcial Benalúa Sud, està en l'actualitat amb la reparcel·lació aprovada i inscrita en el Registre de la Propietat i parcialment consolidada per la urbanització ?després d'haver-se resolt l'anterior programació per acord plenari de l'Ajuntament d'Alacant de data 8 de febrer de 2014?, els objectius del present programa d'actuació integrada es veuen limitats necessàriament a culminar la urbanització de la unitat d'execució referida.  
  
A aquest efecte es fixen les càrregues d'urbanització pendent a través del present programa d'actuació integrada i els documents que el conformen i que el desenvolupen, així com el seu just repartiment entre els propietaris de sòl afectats en l'actuació en funció de l'aprofitament urbanístic obtingut per cada un d'ells, la qual cosa tindrà lloc a través de l'oportú compte de liquidació provisional que es presentarà en el moment procedimental oportú d'acord amb la clàusula reguladora dels terminis del programa d'actuació integrada prevista en aquest conveni urbanístic.  
Segona. Compromisos de l'urbanitzador  
D'acord amb el que estableix l'article 112 de la LOTUP i el programa d'actuació integrada aprovat, l'urbanitzador durà a terme les actuacions següents:  
i) Promoure, gestionar i finançar l'actuació programada, al seu compte i risc.  
ii) Promoure la redacció dels projectes tècnics necessaris per a això.  
  
iii) Contractar les obres públiques que comprenga la dita actuació d'acord amb el que preveu la llei, gestionant la seua execució en qualitat de promotor d'aquestes i responent del seu pagament i la resta d'obligacions que legalment o contractualment haja assumit davant del contractista.  
iv) Obtindre les retribucions corresponents a l'execució del programa d'actuació integrada dels propietaris.  
L'urbanitzador complirà les seues funcions amb professionalitat i eficiència empresarial, ajustant-se a les regles fixades pel programa d'actuació integrada dins del marc legal i als compromisos contrets a l'aprovar-se el dit programa d'actuació integrada.  
A més, l'urbanitzador respondrà davant dels afectats dels danys i perjudicis que els cause, excepte quan actue executant ordres directes de l'Administració.  
Tercera. Compromisos de l'Ajuntament d'Alacant  
L'Ajuntament d'Alacant, amb caràcter general, actuarà com a administració actuant, amb plena observança dels principis establits en l'article 3 de la Llei 40/2015, d'1 d'octubre, del règim jurídic del sector públic.  
En especial, l'Ajuntament d'Alacant adquireix el compromís que tramitarà i aprovarà els instruments de desenvolupament del programa d'actuació integrada amb la major celeritat i eficàcia possible.  
L'Ajuntament d'Alacant es compromet a exercitar les seues prerrogatives públiques per a assistir a l'urbanitzador en el compliment de les funcions d'aquest últim per al bon fi del programa d'actuació integrada.  
  
L'Ajuntament d'Alacant adquireix el compromís de rebre les obres d'urbanització objecte de programació, sense dilacions innecessàries una vegada executades amb total subjecció al projecte d'urbanització del programa d'actuació integrada.  
La conservació de la urbanització serà assumida per l'Ajuntament d'Alacant en els termes de l'article 161 de la LOTUP.  
Quarta. Relacions de l'urbanitzador amb els propietaris  
D'acord amb el que disposa l'article 138 de la LOTUP, les relacions dels propietaris afectats pel programa d'actuació integrada i l'urbanitzador es regiran pels pactes lícits que lliurement convinguen.  
  
La retribució a l'urbanitzador per part dels propietaris serà en metàl·lic pel fet que concorren les circumstàncies previstess en l'article 143.2 de la LOTUP.  
El cobrament de les quotes d'urbanització exigirà prèviament d'autorització administrativa en els termes de l'article 149.2 de la LOTUP.  
A aquests efectes, les relacions de l'Agrupació d'Interés Urbanístic Nou Sector Benalúa Sud 2 amb els propietaris integrats en ella es duran a terme en els termes que preveuen els estatuts de la dita agrupació; en l'article 12 s'estableix l'obligació dels seus membres de satisfer puntualment les quotes ordinàries o extraordinàries establides per l'Assemblea per a fer front a les càrregues d'urbanització de l'àmbit d'actuació.  
  
La Junta de Delegats procedirà a notificar fefaentment les reclamacions de pagament de les quanties aprovades en concepte de quotes d'urbanització, comptant per al pagament efectiu els membres de l'Agrupació amb un termini d'un mes des de la data de la notificació efectiva. A les notificacions corresponents s'acompanyaran certificacions o factures justificatives de les quanties exigides.  
La negativa o el retard en el pagament de les quantitats degudes pels membres de l'Agrupació habilita la Junta de Delegats, en virtut de l'article 20 dels estatuts de l'Agrupació, a instar de l'Ajuntament d'Alacant la tramitació dels expedients de constrenyiment per al cobrament en via executiva dels deutes impagats dels membres de l'entitat.  
  
Quant a les relacions de l'urbanitzador amb els propietaris no integrats en l'Agrupació d'Interés Urbanístic Nou Sector Benalúa Sud 2, s'atindrà al que estableix l'article 149 de la LOTUP en punt al pagament de la retribució a l'urbanitzador, inclosa la via de constrenyiment.  
Cinquena. Drets i deures dels propietaris  
Els drets i deures dels propietaris es regularan pel que disposa la LOTUP, en el que siga aplicable al programa d'actuació integrada i considerant en tot cas que afecta un àmbit d'actuació que ja compta amb reparcel·lació aprovada per l'Ajuntament d'Alacant i inscrita en el Registre de la Propietat.  
Sisena. Terminis d'execució del programa d'actuació integrada  
Una vegada aprovat i assignat el programa d'actuació integrada en seu municipal, la firma del conveni de programació tindrà lloc en el termini de 10 dies hàbils a comptar de la publicació de l'acord de programació el Diari Oficial de la Generalitat Valenciana, d'acord amb el que disposa l'article 127.1.c) de la LOTUP i l'acord de la JGL de 5 de desembre de 2016.  
Una vegada subscrit el conveni urbanístic, l'urbanitzador comptarà amb un termini de dos mesos des del dia de tal subscripció, per a la presentació davant de l'Ajuntament d'Alacant del compte de liquidació provisional del programa d'actuació integrada per a la seua tramitació municipal.  
Una vegada aprovat el compte de liquidació provisional per l'Ajuntament d'Alacant, s'estableix un termini de dos mesos des d'eixa data a fi d'alçar l'acta de replantejament de les obres d'urbanització, que arreplegarà les variacions al projecte consensuades amb el departament tècnic d'urbanització.  
Les obres d'urbanització del present programa d'actuació integrada es duran a terme en el termini màxim de 15 mesos des de la subscripció de l'acta de replantejament favorable de les esmentades obres.  
Sense perjudici de l'anterior, els terminis anteriors seran susceptibles de pròrrogues expresses, per causa justificada, atorgades abans de la data prevista de caducitat de la programació i que no podran superar un termini total addicional de cinc anys.  
Setena. Contractació de les obres d'urbanització per l'urbanitzador  
  
La contractació de les obres d'urbanització del programa d'actuació integrada per l'Agrupació d'Interés Urbanístic Nou Sector Benalúa Sud 2 s'ajustarà al que preveu l'article 156.2 de la LOTUP en el cas que l'import del pressupost d'execució de les obres d'urbanització supere el límit legalment fixat a aquest efecte.  
Per al cas que la contractació de les obres urbanització no estiguera subjecta a pública licitació per no superar l'import del pressupost d'execució de les obres d'urbanització el límit referit, l'Agrupació d'Interés Urbanístic Nou Sector Benalúa Sud 2 procedirà a contractar les obres d'urbanització amb una empresa constructora solvent, que compte amb la deguda classificació com a contractista d'obra pública i sota el criteri i finalitat d'obtindre les millors condicions econòmiques i sempre sense cap detriment de la qualitat de les obres d'urbanització ni de la qualitat global de l'actuació.  
Si com a conseqüència de la contractació de les obres d'urbanització per l'urbanitzador s'obtinguera una rebaixa en el pressupost d'execució de les dites obres aprovat per l'Ajuntament d'Alacant en el programa d'actuació integrada, la baixa es traslladarà a tots els propietaris de l'actuació.  
La relació entre l'urbanitzador i l'empresari constructor té naturalesa privada.  
Per a la selecció de l'empresari constructor serà condició sine qua non haver-se subscrit en tot cas per l'urbanitzador els corresponents acords i/o convenis amb les companyies subministradores de serveis urbanístics per al desenvolupament de la unitat d'execució número 1 del pla parcial Benalúa Sud del Pla general d'ordenació urbana d'Alacant. El termini per a la selecció de l'empresari constructor serà de quatre mesos des de la subscripció per l'urbanitzador dels corresponents acords i/o convenis amb les companyies subministradores de serveis urbanístics per al desenvolupament de la unitat d'execució número 1 del pla parcial Benalúa Sud del Pla general d'ordenació urbana d'Alacant.  
  
Huitena. Garantia de promoció  
L'urbanitzador assegurarà el compliment dels seus compromisos adquirits en la seua condició com a tal, amb una garantia del cinc per cent (5 %) del valor de les càrregues d'urbanització previstes en el programa d'actuació integrada. En la mesura que l'actuació ja compta amb projecte de reparcel·lació aprovat i inscrit en el Registre de la Propietat motiu pel qual no és possible complir allò que s'ha arreplegat en l'article 151.2 in fine de la LOTUP, l'urbanitzador presentarà davant de l'Ajuntament d'Alacant la garantia de promoció 15 dies hàbils abans de l'alçament de l'acta de replantejament de les obres d'urbanització.  
  
La garantia de promoció es podrà constituir per l'Agrupació d'Interés Urbanístic Nou Sector Benalúa Sud 2 per qualsevol dels mitjans i formes previstos en l'article 150 de la LOTUP. Complementàriament a l'anterior, a fi de garantir el compliment dels objectius del programa d'actuació integrada, en el cas que es declare de forma expressa l'incompliment dels compromisos de l'urbanitzador, l'Ajuntament d'Alacant podrà disposar dels saldos creditors reconeguts pel propi Ajuntament als propietaris de l'Agrupació d'Interés Urbanístic Nou Sector Benalúa Sud 2 en la liquidació de l'anterior programa d'actuació integrada per al desenvolupament de la unitat d'execució número 1 del pla parcial Benalúa Sud, fins a un import equivalent al 5 % del valor de les càrregues d'urbanització del present programa d'actuació integrada en els termes del primer paràgraf d'aquesta clàusula. Aquest import quedarà consignat en la caixa de depòsits de l'Ajuntament d'Alacant una vegada haja sigut recaptat per l'Ajuntament d'Alacant, bé en la forma indicada per l'Agrupació d'Interés Urbanístic Nou Sector Benalúa Sud 2, o bé, si no és possible, de forma proporcionada als saldos respectius de cada propietari membre de la dita agrupació d'interés urbanístic Nou Sector Benalúa Sud 2.  
  
Les garanties es tornaran de conformitat amb el que estableix la llei vigent en el moment que se sol·licite la seua devolució.  
Novena. Execució i desenvolupament del programa d'actuació integrada fins a la seua finalització  
El programa d'actuació integrada es durà a terme d'acord amb el present conveni urbanístic, la proposició juridicoeconòmica, els altres documents tècnics i jurídics integrants del programa ?així com els establits per al seu desenvolupament- i l'acord d'aprovació de la programació i assignació d'aquesta última a l'Agrupació d'Interés Urbanístic Nou Sector Benalúa Sud 2, adoptat pel Ple de l'Ajuntament d'Alacant.  
  
Quant a les circumstàncies que puguen sorgir durant l'execució del programa d'actuació integrada i fins a la seua finalització, com ara modificacions del programa, retaxació de càrregues, subcontractació, etcètera, caldrà ajustar-se al que estableix respecte d'això la LOTUP.  
Seran aplicables les causes de finalització anormal del programa d'actuació integrada previstes en l'article 163 de la LOTUP, així com les causes de remoció de l'urbanitzador en les seues funcions de l'article 164 i concordants de la LOTUP.  
Quan l'agent urbanitzador, per causes a ell imputables, haguera incorregut en demora respecte al compliment del termini total, l'Ajuntament d'Alacant podrà imposar penalitats diàries en la proporció de 0,20 euros per cada 1.000 euros del pressupost d'execució material de les obres d'urbanització que quedaren pendents d'execució en cada moment en relació amb el que es fixe finalment a la selecció de l'empresari constructor.  
Desena. Règim jurídic i jurisdicció competent  
El present conveni urbanístic s'atindrà al que disposa la LOTUP i la resta de normativa de dret públic i privat que, si és el cas, siga aplicable.  
  
Tot conflicte o litigi resultant de l'execució, validesa, existència, abast, contingut, suspensió, resolució o interpretació d'aquest conveni urbanístic, se sotmetrà als jutjats i tribunals de la ciutat d'Alacant, amb renúncia expressa al seu propi fur, si un altre els corresponguera.  
  
I en prova de conformitat amb tot el que antecedeix, se subscriu el present conveni urbanístic, en el lloc i la data indicats en l'encapçalament.»  
  
Alacant, 21 de desembre de 2016.- El regidor d'Urbanisme: Miguel Ángel Pavón García. El vicesecretari de l'Ajuntament d'Alacant: Germán Pascual Ruiz-Valdepeñas.